Folketing
1999-04-08

Ja, man kan jo fryde sig lidt over at høre, at den måske noget uhellige alliance, SF, V og K, ikke er klar over, hvad de har indgået med elreformen. Det synes jeg er lidt pinligt. Bortset fra det sagde hr. Hansen-Nord noget om, at man skulle glæde sig over den billigere el. Hvem er det, der har fået billigere el? Er det den danske industri? Er det den almindelige forbruger? Eller hvem er det, der har fået billigere el? Jeg har da læst, at Dansk Industris Udviklingsgruppe endda er gået så langt som til erhvervsministeren for at klage deres nød over den dyre el, som de nu er pålagt via elreformen. Hvem er det, der har fået billigere el?